CELEX: 32016D0764
Language: el
Date: 2016-05-12 00:00:00
Title: Eκτελεστική απόφαση (ΕΕ) 2016/764 της Επιτροπής, της 12ης Μαΐου 2016, για την τροποποίηση της εκτελεστικής απόφασης (ΕΕ) 2015/789 σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) [κοινοποιηθείσα υπό τον αριθμό C(2016) 2731]

14.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 126/77
            
         EΚΤΕΛΕΣΤΙΚΉ ΑΠΌΦΑΣΗ (ΕΕ) 2016/764 ΤΗΣ ΕΠΙΤΡΟΠΉΣ
   της 12ης Μαΐου 2016
   για την τροποποίηση της εκτελεστικής απόφασης (ΕΕ) 2015/789 σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.)
   
      
         [κοινοποιηθείσα υπό τον αριθμό C(2016) 2731]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
   Εκτιμώντας τα ακόλουθα:
   
               (1)
            
            
               Μετά την έκδοση της εκτελεστικής απόφασης (ΕΕ) 2015/789 της Επιτροπής (2) και έως τον Φεβρουάριο 2016, έχουν κοινοποιηθεί στην Επιτροπή από την Ιταλία πολλές εστίες του βακτηρίου Xylella fastidiosa (Wells et al.) (στο εξής «ο συγκεκριμένος οργανισμός») σε διάφορα μέρη της περιοχής γύρω από την επαρχία του Lecce. Οι εν λόγω εστίες εκδηλώθηκαν σε διάφορους δήμους που βρίσκονται στις επαρχίες Taranto και Brindisi. Επιπλέον, ο τελευταίος έλεγχος που πραγματοποιήθηκε από την Επιτροπή τον Νοέμβριο του 2015 επιβεβαίωσε ότι οι δραστηριότητες έρευνας, που απαιτούνται βάσει της εκτελεστικής απόφασης (ΕΕ) 2015/789 πραγματοποιήθηκαν μόνο σε πολύ περιορισμένο βαθμό στην περιοχή γύρω από την επαρχία του Lecce (Απουλία, Ιταλία). Ο έλεγχος αυτός επιβεβαίωσε επίσης ότι το τρέχον πρόγραμμα ερευνών εξακολουθεί να μην εξασφαλίζει την έγκαιρη ανίχνευση νέων κρουσμάτων ή τον ακριβή καθορισμό του πραγματικού εύρους της εξάπλωσης του συγκεκριμένου οργανισμού στην περιοχή.
            
         
               (2)
            
            
               Ο τελευταίος έλεγχος επιβεβαίωσε τον κίνδυνο ταχείας εξάπλωσης του συγκεκριμένου οργανισμού στην υπόλοιπη περιοχή. Για τον λόγο αυτό, και δεδομένου του μεγέθους της περιοχής αυτής, είναι σκόπιμο να επεκταθεί η προσβεβλημένη ζώνη στην οποία μπορεί να εφαρμοστούν τα περιοριστικά μέτρα πέρα από τα σύνορα της επαρχίας Lecce, και να επιτραπεί η μετακίνηση των συγκεκριμένων φυτών εκτός της περιοχής αυτής μόνον υπό πολύ αυστηρές προϋποθέσεις. Η επέκταση αυτή θα πρέπει να πραγματοποιηθεί χωρίς καθυστέρηση, λαμβάνοντας υπόψη ότι ο κίνδυνος περαιτέρω εξάπλωσης του συγκεκριμένου οργανισμού στην υπόλοιπη επικράτεια της Ένωσης αυξάνεται με την έναρξη της περιόδου πτήσης των εντόμων-διαβιβαστών νωρίς την άνοιξη. Η προσβεβλημένη ζώνη θα πρέπει, επομένως, να επεκταθεί ώστε να καλύπτει τους δήμους, ή μέρη ορισμένων δήμων, στις επαρχίες Brindisi και Taranto, όπου έχουν εμφανιστεί εστίες του εν λόγω οργανισμού ή όπου είναι πιθανόν ότι ο συγκεκριμένος οργανισμός έχει ήδη εξαπλωθεί και εγκατασταθεί. Η προσβεβλημένη ζώνη, ωστόσο, δεν θα πρέπει να περιλαμβάνει την περιοχή που έχει χαρακτηριστεί από την Ιταλία ως απαλλαγμένη από τον συγκεκριμένο οργανισμό, πριν από την έκδοση της παρούσας απόφασης.
            
         
               (3)
            
            
               Για λόγους ασφάλειας δικαίου, η διατύπωση του άρθρου 7 παράγραφος 2 στοιχείο γ) πρέπει να τροποποιηθεί, ώστε να γίνει σαφές ότι τα μέτρα που λαμβάνονται σύμφωνα με το εν λόγω άρθρο εφαρμόζονται στην προσβεβλημένη ζώνη και όχι εκτός αυτής.
            
         
               (4)
            
            
               Για να εξασφαλιστεί η αποτελεσματική προστασία του υπόλοιπου εδάφους της Ένωσης από τον συγκεκριμένο οργανισμό και ενόψει της διεύρυνσης της περιοχής περιορισμού, είναι σκόπιμο να αντικατασταθεί η ζώνη επιτήρησης με νέες απαιτήσεις για τους ελέγχους στην εν λόγω περιοχή περιορισμού. Οι απαιτήσεις αυτές θα πρέπει να εφαρμόζονται σε μια ζώνη πλάτους 20 km από τα όρια της ζώνης προστασίας και επεκτεινόμενα στην εν λόγω περιοχή περιορισμού και εντός της περιβάλλουσας ζώνης ασφαλείας των 10 km
            
         
               (5)
            
            
               Μετά την έκδοση της εκτελεστικής απόφασης (ΕΕ) 2015/789, η εμπειρία έχει δείξει ότι είναι δυσανάλογο να ισχύουν οι ίδιες απαιτήσεις για τη μετακίνηση συγκεκριμένων φυτών εντός των προσβεβλημένων ζωνών, με αυτές που ισχύουν για τη μετακίνησή τους από τις προσβεβλημένες ζώνες σε ζώνες προστασίας, επειδή ο συγκεκριμένος οργανισμός έχει ήδη εγκατασταθεί σε αυτές τις προσβεβλημένες ζώνες.
            
         
               (6)
            
            
               Μετά την έκδοση της εκτελεστικής απόφασης (ΕΕ) 2015/789, η εμπειρία έχει επιβεβαιώσει ότι συγκεκριμένα φυτά που καλλιεργούνται για το σύνολο του κύκλου παραγωγής in vitro, σε στείρο μέσον, δεν ενέχουν κίνδυνο εξάπλωσης του συγκεκριμένου οργανισμού, διότι ο τρόπος ανάπτυξης εξαλείφει τον κίνδυνο μόλυνσης, αποκλείοντας τη δυνατότητα επαφής με τους διαβιβαστές του συγκεκριμένου οργανισμού. Ως εκ τούτου, είναι σκόπιμο να επιτραπεί η κυκλοφορία και η εισαγωγή στην Ένωση των συγκεκριμένων φυτών υπό ορισμένες προϋποθέσεις.
            
         
               (7)
            
            
               Δεδομένου ότι μετά την έκδοση της εκτελεστικής απόφασης (ΕΕ) 2015/789, η πείρα από επίσημους ελέγχους έδειξε ότι τα συγκεκριμένα φυτά προέρχονται από περιοχές που είναι απαλλαγμένες από τον συγκεκριμένο οργανισμό, θα πρέπει να υπόκεινται στις ίδιες απαιτήσεις με τα συγκεκριμένα φυτά που προέρχονται από τρίτες χώρες όπου δεν έχει εμφανιστεί ο συγκεκριμένος οργανισμός, όσον αφορά τους επίσημους ελέγχους κατά την είσοδό τους στην Ένωση.
            
         
               (8)
            
            
               Το παράρτημα I θα πρέπει να τροποποιηθεί, ώστε να περιλαμβάνει όλα τα φυτικά είδη τα οποία, μετά την έκδοση της εκτελεστικής απόφασης (ΕΕ) 2015/2417 (3) της Επιτροπής έχουν αναγνωριστεί από την Επιτροπή ως συγκεκριμένα φυτά.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις στην εκτελεστική απόφαση (ΕΕ) 2015/789
   Η εκτελεστική απόφαση (ΕΕ) αριθ. 2015/789 τροποποιείται ως εξής:
   
               1)
            
            
               Στο άρθρο 4 παράγραφος 2, το τρίτο εδάφιο αντικαθίσταται από το ακόλουθο κείμενο:
               «Όσον αφορά την παρουσία του συγκεκριμένου οργανισμού στην επαρχία Lecce, και στους δήμους που απαριθμούνται στο παράρτημα II, η προσβεβλημένη ζώνη περιλαμβάνει τουλάχιστον την εν λόγω επαρχία και τους συγκεκριμένους δήμους της επαρχίας αυτής ή, ανάλογα με την περίπτωση, τα κτηματογραφημένα αγροτεμάχια (“Fogli”) των εν λόγω δήμων.».
            
         
               2)
            
            
               Το άρθρο 7 τροποποιείται ως εξής:
               
                           α)
                        
                        
                           Η παράγραφος 1 αντικαθίσταται από το ακόλουθο κείμενο:
                           «1.   Κατά παρέκκλιση από το άρθρο 6, μόνο στην προσβεβλημένη ζώνη που αναφέρεται στο άρθρο 4 παράγραφος 2 τρίτο εδάφιο ο αρμόδιος επίσημος φορέας του οικείου κράτους μέλους μπορεί να αποφασίσει να εφαρμόσει τα μέτρα περιστολής που καθορίζονται στις παραγράφους 2 έως 7 (στο εξής “περιοχή περιορισμού”)».
                        
                     
                           β)
                        
                        
                           Στην παράγραφο 2, το στοιχείο γ) αντικαθίσταται από το ακόλουθο κείμενο:
                           
                                       «γ)
                                    
                                    
                                       μια τοποθεσία εντός της προσβεβλημένης ζώνης που αναφέρεται στο άρθρο 4 παράγραφος 2 τρίτο εδάφιο η οποία βρίσκεται εντός απόστασης 20km. από τα όρια της προσβεβλημένης ζώνης με το υπόλοιπο έδαφος της Ένωσης.».
                                    
                                 
                     
                           γ)
                        
                        
                           Προστίθεται η ακόλουθη παράγραφος 7:
                           «7.   Το οικείο κράτος μέλος παρακολουθεί την παρουσία του συγκεκριμένου οργανισμού με ετήσιες έρευνες σε κατάλληλες περιόδους κατά τη διάρκεια του έτους στις περιοχές που βρίσκονται εντός της απόστασης των 20 χιλιομέτρων, όπως αναφέρεται στο στοιχείο γ) της παραγράφου 2.
                           Οι έρευνες αυτές διενεργούνται σύμφωνα με τις διατάξεις του άρθρου 6 παράγραφος 7.».
                        
                     
         
               3)
            
            
               Το άρθρο 8 απαλείφεται.
            
         
               4)
            
            
               Στο άρθρο 9, η παράγραφος 1 αντικαθίσταται από το ακόλουθο κείμενο:
               «1.   Το παρόν άρθρο εφαρμόζεται σε συγκεκριμένα φυτά, εκτός από τα φυτά που καλλιεργήθηκαν in vitro για το σύνολο του κύκλου παραγωγής.
               Απαγορεύεται η διακίνηση εκτός των οριοθετημένων περιοχών και από τις προσβεβλημένες ζώνες στις αντίστοιχες ζώνες ασφαλείας, των συγκεκριμένων φυτών τα οποία καλλιεργήθηκαν, έστω για ένα μέρος της ζωής τους, σε οριοθετημένη περιοχή που έχει καθοριστεί σύμφωνα με το άρθρο 4.».
            
         
               5)
            
            
               Παρεμβάλλεται το ακόλουθο άρθρο 9α:
               «Άρθρο 9a
               Η κυκλοφορία εντός της Ένωσης συγκεκριμένων φυτών τα οποία καλλιεργήθηκαν in vitro
               1.   Τα συγκεκριμένα φυτά που καλλιεργήθηκαν in vitro για το σύνολο του κύκλου παραγωγής, και τουλάχιστον για ένα μέρος της ζωής τους σε οριοθετημένη περιοχή που έχει καθοριστεί σύμφωνα με το άρθρο 4, μπορούν να μετακινούνται εκτός των οριοθετημένων περιοχών και από τις προσβεβλημένες ζώνες, στις αντίστοιχες ζώνες ασφαλείας, μόνο εφόσον πληρούνται οι προϋποθέσεις που καθορίζονται στις παραγράφους 2 έως 5.
               2.   Τα συγκεκριμένα φυτά που αναφέρονται στην παράγραφο 1 έχουν καλλιεργηθεί σε τόπο ο οποίος πληροί όλες τις ακόλουθες προϋποθέσεις:
               
                           α)
                        
                        
                           είναι καταχωρισμένος σύμφωνα με την οδηγία 92/90/ΕΟΚ·
                        
                     
                           β)
                        
                        
                           έχει εγκριθεί από τον αρμόδιο επίσημο φορέα ως τόπος απαλλαγμένος από τον συγκεκριμένο οργανισμό και τους διαβιβαστές του, σύμφωνα με τα σχετικά διεθνή πρότυπα για τα φυτοϋγειονομικά μέτρα·
                        
                     
                           γ)
                        
                        
                           προστατεύεται με φυσικά μέσα από την εισαγωγή του συγκεκριμένου οργανισμού από τους διαβιβαστές του·
                        
                     
                           δ)
                        
                        
                           υπόκειται ετησίως σε δύο τουλάχιστον επίσημες επιθεωρήσεις που διενεργούνται σε κατάλληλες χρονικές περιόδους·
                        
                     
                           ε)
                        
                        
                           καθ' όλη τη διάρκεια της καλλιέργειας των συγκεκριμένων φυτών, δεν εντοπίστηκαν συμπτώματα του συγκεκριμένου οργανισμού ούτε διαβιβαστές του ή, αν παρατηρήθηκαν ύποπτα συμπτώματα, πραγματοποιήθηκαν δοκιμές οι οποίες επιβεβαίωσαν την απουσία του συγκεκριμένου οργανισμού.
                        
                     3.   Τα συγκεκριμένα φυτά που αναφέρονται στην παράγραφο 1 έχουν καλλιεργηθεί σε διαφανή δοχεία υπό στείρες συνθήκες και πληρούν μία από τις ακόλουθες προϋποθέσεις:
               
                           α)
                        
                        
                           έχουν παραχθεί από σπόρους·
                        
                     
                           β)
                        
                        
                           έχουν αναπαραχθεί τεχνητώς, υπό στείρες συνθήκες, από μητρικά φυτά που έχουν διανύσει όλη τη ζωή τους σε περιοχή του εδάφους της Ένωσης απαλλαγμένη από τον συγκεκριμένο οργανισμό και τα οποία έχουν ελεγχθεί και διαπιστώθηκε ότι είναι απαλλαγμένα από τον συγκεκριμένο οργανισμό·
                        
                     
                           γ)
                        
                        
                           έχουν αναπαραχθεί τεχνητώς, υπό στείρες συνθήκες, από μητρικά φυτά που καλλιεργούνται σε τοποθεσία που πληροί τις προϋποθέσεις που ορίζονται στην παράγραφο 2 και τα οποία έχουν υποβληθεί σε δοκιμές και διαπιστώθηκε ότι είναι απαλλαγμένα από τον συγκεκριμένο οργανισμό.
                        
                     4.   Τα συγκεκριμένα φυτά που αναφέρονται στην παράγραφο 1 μεταφέρονται σε διαφανή δοχεία και υπό στείρες συνθήκες, ώστε να αποκλείεται η πιθανότητα μόλυνσης του συγκεκριμένου οργανισμού μέσω των διαβιβαστών του.
               5.   Συνοδεύονται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ.».
            
         
               6)
            
            
               Το άρθρο 17 τροποποιείται ως εξής:
               
                           α)
                        
                        
                           Στην παράγραφο 3, η εισαγωγική πρόταση αντικαθίσταται από το ακόλουθο κείμενο:
                           «Εάν τα συγκεκριμένα φυτά, εκτός από τα φυτά που καλλιεργήθηκαν in vitro για το σύνολο του κύκλου παραγωγής κατάγονται από περιοχή στην οποία είναι γνωστή η παρουσία του συγκεκριμένου οργανισμού, το φυτοϋγειονομικό πιστοποιητικό αναφέρει υπό τον τίτλο της “Συμπληρωματικής δήλωσης” ότι:».
                        
                     
                           β)
                        
                        
                           Παρεμβάλλεται η ακόλουθη παράγραφος 3α:
                           «3α.   Όπου τα συγκεκριμένα φυτά, τα οποία καλλιεργήθηκαν in vitro για το σύνολο του κύκλου παραγωγής, κατάγονται από περιοχή στην οποία είναι γνωστή η παρουσία του συγκεκριμένου οργανισμού, το φυτοϋγειονομικό πιστοποιητικό θα αναφέρει υπό τον τίτλο της “Συμπληρωματικής δήλωσης” ότι:
                           
                                       α)
                                    
                                    
                                       τα συγκεκριμένα φυτά έχουν παραχθεί σε έναν ή περισσότερους τόπους οι οποίοι πληρούν τις προϋποθέσεις που καθορίζονται στην παράγραφο 4α·
                                    
                                 
                                       β)
                                    
                                    
                                       η εθνική υπηρεσία φυτοπροστασίας της οικείας τρίτης χώρας έχει διαβιβάσει γραπτώς στην Επιτροπή τον κατάλογο των εν λόγω τόπων, συμπεριλαμβανομένης της τοποθεσίας τους μέσα στη χώρα·
                                    
                                 
                                       γ)
                                    
                                    
                                       τα συγκεκριμένα φυτά έχουν μεταφερθεί υπό στείρες συνθήκες σε διαφανή συσκευασία που αποκλείει το ενδεχόμενο μόλυνσης από τον συγκεκριμένο οργανισμό μέσω των διαβιβαστών του.
                                    
                                 
                                       δ)
                                    
                                    
                                       τα εν λόγω φυτά πληρούν μία από τις ακόλουθες προϋποθέσεις:
                                       
                                                   i)
                                                
                                                
                                                   έχουν παραχθεί από σπόρους·
                                                
                                             
                                                   ii)
                                                
                                                
                                                   έχουν αναπαραχθεί, υπό στείρες συνθήκες, από μητρικά φυτά που έχουν διανύσει όλη τη ζωή τους σε περιοχή απαλλαγμένη από τον συγκεκριμένο οργανισμό και έχουν ελεγχθεί και διαπιστώθηκε ότι είναι απαλλαγμένα από τον συγκεκριμένο οργανισμό·
                                                
                                             
                                                   iii)
                                                
                                                
                                                   έχουν αναπαραχθεί, υπό στείρες συνθήκες, από μητρικά φυτά που καλλιεργούνται σε τοποθεσία η οποία πληροί τις προϋποθέσεις της παραγράφου 4 και έχουν υποβληθεί σε δοκιμή και διαπιστώθηκε ότι είναι απαλλαγμένα από τον συγκεκριμένο οργανισμό·
                                                
                                             
                                 Το φυτοϋγειονομικό πιστοποιητικό που αναφέρεται στο στοιχείο α) της παραγράφου 1 θα αναφέρει στο σημείο “τόπος καταγωγής” τον τόπο που αναφέρεται στο στοιχείο α) της παρούσας παραγράφου».
                        
                     
                           γ)
                        
                        
                           Προστίθεται η ακόλουθη παράγραφος 4α:
                           «4α.   Ο τόπος που αναφέρεται στην παράγραφο 3α στοιχείο α) πληροί το σύνολο των ακολούθων προϋποθέσεων:
                           
                                       α)
                                    
                                    
                                       έχει χαρακτηριστεί από την εθνική υπηρεσία φυτοπροστασίας ως απαλλαγμένος από τον συγκεκριμένο οργανισμό και τους διαβιβαστές του, σύμφωνα με τα σχετικά διεθνή πρότυπα για τα φυτοϋγειονομικά μέτρα·
                                    
                                 
                                       β)
                                    
                                    
                                       προστατεύεται με φυσικά μέσα από την εισαγωγή του συγκεκριμένου οργανισμού από τους διαβιβαστές του·
                                    
                                 
                                       γ)
                                    
                                    
                                       υπόκειται ετησίως σε δύο τουλάχιστον επίσημες επιθεωρήσεις που διενεργούνται σε κατάλληλες χρονικές περιόδους·
                                    
                                 
                                       δ)
                                    
                                    
                                       καθ' όλη τη διάρκεια της καλλιέργειας των συγκεκριμένων φυτών, δεν εντοπίστηκαν συμπτώματα του συγκεκριμένου οργανισμού ούτε διαβιβαστές του ή, αν παρατηρήθηκαν ύποπτα συμπτώματα, πραγματοποιήθηκαν δοκιμές και η απουσία του συγκεκριμένου οργανισμού επιβεβαιώθηκε.».
                                    
                                 
                     
         
               7)
            
            
               Στο άρθρο 18, οι παράγραφοι 2, 3 και 4 αντικαθίστανται από το ακόλουθο κείμενο:
               «2.   Στην περίπτωση συγκεκριμένων φυτών που κατάγονται από τρίτη χώρα, στην οποία ο εν λόγω οργανισμός δεν είναι παρών ή σε περιοχή η οποία αναφέρεται στο άρθρο 17 παράγραφος 2, ο αρμόδιος επίσημος φορέας διενεργεί τους ακόλουθους ελέγχους:
               
                           α)
                        
                        
                           οπτική επιθεώρηση, και
                        
                     
                           β)
                        
                        
                           στην περίπτωση υπόνοιας παρουσίας του συγκεκριμένου οργανισμού, δειγματοληψία και δοκιμές της παρτίδας των συγκεκριμένων φυτών, ώστε να επιβεβαιωθεί η απουσία του συγκεκριμένου οργανισμού ή των συμπτωμάτων του.
                        
                     3.   Στην περίπτωση συγκεκριμένων φυτών που κατάγονται από τρίτη χώρα στην οποία είναι γνωστή η παρουσία του συγκεκριμένου οργανισμού, ο αρμόδιος επίσημος φορέας διενεργεί τους ακόλουθους ελέγχους:
               
                           α)
                        
                        
                           οπτική επιθεώρηση, και
                        
                     
                           β)
                        
                        
                           δειγματοληψία και δοκιμές της παρτίδας των συγκεκριμένων φυτών, ώστε να επιβεβαιωθεί η απουσία του συγκεκριμένου οργανισμού ή των συμπτωμάτων του.
                        
                     4.   Τα δείγματα που αναφέρονται στην παράγραφο 2 στοιχείο β) και στην παράγραφο 3 στοιχείο β) είναι μεγέθους που επιτρέπει την ταυτοποίηση με αξιοπιστία 99 %, επίπεδο μολυσμένων φυτών 1 % ή περισσότερο, σύμφωνα με το πρότυπο ISPM αριθ. 31.
               Το πρώτο εδάφιο δεν εφαρμόζεται για τα συγκεκριμένα φυτά τα οποία έχουν καλλιεργηθεί in vitro για το σύνολο του κύκλου παραγωγής και μεταφέρονται σε διαφανή δοχεία υπό στείρες συνθήκες.».
            
         
               8)
            
            
               Το παράρτημα I τροποποιείται όπως καθορίζεται στο παράρτημα I της παρούσας απόφασης.
            
         
               9)
            
            
               Το παράρτημα που παρατίθεται στο παράρτημα II της παρούσας απόφασης προστίθεται ως παράρτημα II.
            
         Άρθρο 2
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Μαΐου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση (ΕΕ) 2015/789 της Επιτροπής, της 18ης Μαΐου 2015, σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) (ΕΕ L 125 της 21.5.2015, σ. 36).
   
      (3)  Εκτελεστική απόφαση (ΕΕ) 2015/2417 της Επιτροπής, της 17ης Δεκεμβρίου 2015, για την τροποποίηση της εκτελεστικής απόφασης (ΕΕ) 2015/789 σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) (ΕΕ L 333 της 19.12.2015, σ. 143).
   
      ΠΑΡΑΡΤΗΜΑ I
      Το παράρτημα I της εκτελεστικής απόφασης (ΕΕ) 2015/789 τροποποιείται ως εξής:
      
                  1.
               
               
                  Εισάγονται οι ακόλουθες εγγραφές με αλφαβητική σειρά:
                  
                               
                           
                           
                              
                                 Ambrosia
                              
                           
                        
                               
                           
                           
                              
                                 Artemisia arborescens L.
                           
                        
                               
                           
                           
                              
                                 Coelorachis cylindrica (Michx.) Nash
                           
                        
                               
                           
                           
                              
                                 Coprosma repens A. Rich.
                           
                        
                               
                           
                           
                              
                                 Coronilla valentina L.
                           
                        
                               
                           
                           
                              
                                 Cyperus eragrostis Lam.
                           
                        
                               
                           
                           
                              
                                 Fagopyrum esculentum Moench
                           
                        
                               
                           
                           
                              
                                 Lavandula stoechas L.
                           
                        
                               
                           
                           
                              
                                 Solanum lycopersicum L.
                           
                        
                               
                           
                           
                              
                                 Metrosideros excelsa Sol. ex Gaertn
                           
                        
                               
                           
                           
                              
                                 Parthenocissus quinquefolia (L.) Planch.
                           
                        
                               
                           
                           
                              Polygala x grandiflora nana
                           
                        
                               
                           
                           
                              
                                 Rhus
                              
                           
                        
                               
                           
                           
                              Rosa x floribunda
                           
                        
                               
                           
                           
                              
                                 Salvia apiana Jeps.
                           
                        
                               
                           
                           
                              
                                 Solanum melongena L.
                           
                        
                               
                           
                           
                              
                                 Solidago fistulosa Mill.
                           
                        
                               
                           
                           
                              
                                 Ulmus
                              
                           
                        
                               
                           
                           
                              
                                 Vicia sativa L.
                           
                        
            
                  2.
               
               
                  Διαγράφονται οι ακόλουθες εγγραφές:
                  
                               
                           
                           
                              
                                 Ambrosia acanthicarpa Hook.
                           
                        
                               
                           
                           
                              
                                 Ambrosia artemisiifolia L.
                           
                        
                               
                           
                           
                              
                                 Ambrosia trifida L.
                           
                        
                               
                           
                           
                              
                                 Rhus diversiloba Torr. & A. Gray
                           
                        
                               
                           
                           
                              
                                 Ulmus americana L.
                           
                        
                               
                           
                           
                              
                                 Ulmus crassifolia Nutt.
                           
                        
            
                  3.
               
               
                  Η εγγραφή «Cytisus racemosus Broom» αντικαθίσταται από το ακόλουθο κείμενο:
                  «Genista x spachiana (sυν. Cytisus racemosus Broom)».
               
            
   
      ΠΑΡΑΡΤΗΜΑ II
      Το ακόλουθο παράρτημα II προστίθεται στην εκτελεστική απόφαση (ΕΕ) 2015/789:
      
         
            «ΠΑΡΑΡΤΗΜΑ II
            
               ΚΑΤΑΛΟΓΟΣ ΔΗΜΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 2
            
            
                        1.
                     
                     
                        Δήμοι που βρίσκονται στην επαρχία Brindisi:
                        
                                    
                                       Brindisi
                                    
                                 
                                 
                                     
                                 
                              
                                    
                                       Carovigno
                                    
                                 
                                 
                                     
                                 
                              
                                    
                                       Ceglie Messapica
                                    
                                 
                                 
                                    Μόνο κτηματογραφημένα αγροτεμάχια (Fogli) 11, 20 έως 24, 32 έως 43, 47 έως 62, 66 έως 135
                                 
                              
                                    
                                       Cellino San Marco
                                    
                                 
                                 
                                     
                                 
                              
                                    
                                       Erchie
                                    
                                 
                                 
                                     
                                 
                              
                                    
                                       Francavilla Fontana
                                    
                                 
                                 
                                     
                                 
                              
                                    
                                       Latiano
                                    
                                 
                                 
                                     
                                 
                              
                                    
                                       Mesagne
                                    
                                 
                                 
                                     
                                 
                              
                                    
                                       Oria
                                    
                                 
                                 
                                     
                                 
                              
                                    
                                       Ostuni
                                    
                                 
                                 
                                    Μόνο κτηματογραφημένα αγροτεμάχια (Fogli) 34 έως 38, 48 έως 52, 60 έως 67, 74, 87 έως 99, 111 έως 118, 141 έως 154, 175 έως 222
                                 
                              
                                    
                                       San Donaci
                                    
                                 
                                 
                                     
                                 
                              
                                    
                                       San Michele Salentino
                                    
                                 
                                 
                                     
                                 
                              
                                    
                                       San Pancrazio Salentino
                                    
                                 
                                 
                                     
                                 
                              
                                    
                                       San Pietro Vernotico
                                    
                                 
                                 
                                     
                                 
                              
                                    
                                       San Vito dei Normanni
                                    
                                 
                                 
                                     
                                 
                              
                                    
                                       Torchiarolo
                                    
                                 
                                 
                                     
                                 
                              
                                    
                                       Torre Santa Susanna
                                    
                                 
                                 
                                     
                                 
                              
                                    
                                       Villa Castelli
                                    
                                 
                                 
                                     
                                 
                              
                  
                        2.
                     
                     
                        Δήμοι που βρίσκονται στην επαρχία Taranto:
                        
                                    
                                       Avetrana
                                    
                                 
                                 
                                     
                                 
                              
                                    
                                       Carosino
                                    
                                 
                                 
                                     
                                 
                              
                                    
                                       Faggiano
                                    
                                 
                                 
                                     
                                 
                              
                                    
                                       Fragagnano
                                    
                                 
                                 
                                     
                                 
                              
                                    
                                       Grottaglie
                                    
                                 
                                 
                                    Μόνο κτηματογραφημένα αγροτεμάχια (Fogli) 5, 8, 11 έως 14, 17 έως 41, 43 έως 47, 49 έως 89
                                 
                              
                                    
                                       Leporano
                                    
                                 
                                 
                                    Μόνο κτηματογραφημένα αγροτεμάχια (Fogli) 2 έως 6, 9 έως 16
                                 
                              
                                    
                                       Lizzano
                                    
                                 
                                 
                                     
                                 
                              
                                    
                                       Manduria
                                    
                                 
                                 
                                     
                                 
                              
                                    
                                       Martina Franca
                                    
                                 
                                 
                                    Μόνο κτηματογραφημένα αγροτεμάχια (Fogli) 246 έως 260
                                 
                              
                                    
                                       Maruggio
                                    
                                 
                                 
                                     
                                 
                              
                                    
                                       Monteiasi
                                    
                                 
                                 
                                     
                                 
                              
                                    
                                       Monteparano
                                    
                                 
                                 
                                     
                                 
                              
                                    
                                       Pulsano
                                    
                                 
                                 
                                     
                                 
                              
                                    
                                       Roccaforzata
                                    
                                 
                                 
                                     
                                 
                              
                                    
                                       San Giorgio Ionico
                                    
                                 
                                 
                                     
                                 
                              
                                    
                                       San Marzano di San Giuseppe
                                    
                                 
                                 
                                     
                                 
                              
                                    
                                       Sava
                                    
                                 
                                 
                                     
                                 
                              
                                    
                                       Taranto
                                    
                                 
                                 
                                    Μόνο: (Τμήμα A, κτηματογραφημένα αγροτεμάχια (Fogli) 49, 50, 220, 233, 234, 250 έως 252; 262, 275 έως 278, 287 έως 293, 312 έως 318)
                                    (Τμήμα B, κτηματογραφημένα αγροτεμάχια (Fogli) 1 έως 27)
                                    (Τμήμα Γ, κτηματογραφημένα αγροτεμάχια (Fogli) 1 έως 11)
                                 
                              
                                    
                                       Torricella».